S-2625/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 11. maí 2021, á hendur K-x-x K-x-x, kt. [...], [...], [...], fyrir umferðar- og fíkniefnalagabrot með því að hafa, miðvikudaginn 7. október 2020, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 5,0 ng/ml) um Smiðjuveg í Kópavogi, við gulu götu, þar sem lögregla stöðvaði aksturinn, og haft í vörslum sínum í sölu og dreifingarskyni 10,06 gaf maríhúana sem lögregla fann við leit í framangreindri bifreið.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 10,06 gaf maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 6. maí 2021, hefur ákærða áður verið gerð refsing fyrir umferðarlagabrot. Það sem kemur til skoðunar við ákvörðun refsingar er lögreglustjórasátt 8. janúar 2019 þar sem ákærða var gerð sekt fyrir akstur undir áhrifum ávana- og fíkniefna og fyrir hraðakstur. Var ákærði einnig sviptur ökurétti frá 31. október 2018. Með lögreglustjórasátt 22. desember 2019 var ákærða gerð sekt fyrir akstur undir áhrifum ávana- og fíkniefna og var hann sviptur ökurétti í 24 mánuði frá þeim degi að telja. Sama dag undirritaði ákærði lögreglustjórasátt fyrir vímu akstur og var hann sviptur ökurétti í 12 mánuði frá 22. desember 2021 að telja. Var seinni lögreglustjórasáttin hegningarauki við fyrri sátt.

Með vísan til framangreinds og að teknu tilliti til hegningaraukasjónarmiða verður nú við það miðað að ákærða sé í þriðja sinn gerð refsing fyrir akstur undir áhrifum ávana-og fíkniefna.

Með hliðsjón af framangreindu, sakarefni málsins og dómvenju þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 10,06 grömm af maríhúana, sem lögregla lagði hald á við rannsókn málsins.

Ákærði greiði 78.123 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari fyrir K-kvk-þf E-kvk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-x-x K-x-x, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Upptæk eru gerð til ríkissjóðs 10,06 grömm af maríhúana.

Ákærði greiði 78.123 krónur í sakarkostnað.

S-kvk-nf D-kvk-nf J-kvk-nf